একবার নিউ ইয়র্ক বাফেলোর চেস্টনাট রিজ পার্কের শেল ক্রিক সংরক্ষিত অংশ দেখে আসো। সেখানে একটি ছোট্ট জলপ্রপাত দেখবে এবং তার মধ্যে একটি অগ্নিশিখা টিম টিম করে জ্বলছে। তোমরা হয়তো এটাকে তোমাদের কল্পনার অংশ হিসেবে বাতিল করে দিতে চাইবে। এটাকে অনেকটা মরীচিকার মতোও মনে হবে। কিন্তু না, আরো খেয়াল করে দেখো এটা প্রকৃতপক্ষেই একটি অগ্নিশিখা। এই অঞ্চলে মাটির নিচ থেকে প্রতিদিন প্রচুর মিথেন গ্যাস বের হয়। সে কারণে এখানকার ভূপৃষ্ঠ দাহ্য। কিছু দর্শক এখানে আগুন ধরানোর মনস্থ করলেন এবং এই ধারণাটা ম্যাজিকের মত কাজ করলো এবং সেই তখন থেকে এই জলপ্রপাতে এই অগ্নিশিখা জ্বলছে। যদি কখনো পানিতে এই শিখা নিভে যায় তাহলে এটা আবার জ্বালিয়ে দেয়ার ব্যবস্থা আছে।